****

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 021-05/15-01/**

**URBROJ: 2123-05-01-15-1**

**U Šandrovcu,15.02.2016.**

**Z A P I S N I K**

**sa 21. sjednice Općinskog vijeća općine Šandrovac održane 15.02.2015.godine sa početkom u 19,00 sati**

**Prisutni:** Ivan Pleško, Valent Štandar, Mirko Bedeković, Miroslav Sokolić, Nikola Halapa, Biljana Solar, Darko Halauš, Ranko Ormanović i Damir Husnjak

**Odsutni**: Stjepan Žager i Draženko Kolarić.

**Ostali prisutni:** načelnik Josip Dekalić, Sandra Sedlanić , Dajana Perhot, Ivana Fočić, pročelnica JUO te ravnatelj „Doma za starije i nemoćne osobe Šandrovac“ Damir Kolar.

Utvrđen je kvorum , odnosno da sjednici prisustvuje 9 od 11 vijećnika. Predsjedavajući je pozdravio prisutne , te Dnevni red dao na nadopunu i usvajanje.

\*Mirko Bedeković je dao prijedlog da se pod točku 2. uvrsti *Različito.*

Dnevni red sa nadopunom jednoglasno je usvojen od strane Općinskog vijeća sa 9 glasova ZA. U trenutku glasovanja bilo je prisutno 9 od 11 vijećnika.

**D N E V N I R E D**

1. **Donošenje Odluke o prihvatu ponude , prodaji nekretnina upisanih u k.o. Šandrovac i k.o. Lasovac.**
2. **Različito.**

**Točka 1.**

\*Načelnik Josip Dekalić, pozdravio je prisutne. Podsjetio je da je na prošlom Općinskom vijeću donesli Odluku o prodaji nekretnina. Budući da su ponude veće od 70.000,00 kn proslijeđena je na razmatranje i usvajanje Općinskom vijeću.

Javno otvaranje ponuda provelo je Povjerenstvo za raspolaganje nekretninama Općine Šandrovac dana 2.02.2016. godine, a zatim je utvrdilo pravovremenost, potpunost zahtjeva, i udovoljavanje općih kriterija iz natječaja. Provjerom ponuda Povjerenstvo je utvrdilo sljedeće:

1. Ponuditelj Tomislav Bevc, I. G. Kovačića 69, Vukovar, u ponudi od 19.01.2016. godine, koja je dostavljena pravovremeno 19.01.2016. godine, za nekretnine pod brojem 3 natječaja (nekretnine upisane u zk.ul.br. 550, 551, 1046 k.o. Šandrovac) ponudio je cijenu od 71.000,00 kuna. Uz ponudu dostavio je **potvrdu o ne dugovanju prema** općinskom i državnom proračunu, te preslik osobne iskaznice i potvrdu o plaćenom jamstvu na iznos od 7.000,00 kuna. U ponudi je predložio jednokratno plaćanje kupoprodajne cijene.

2. Ponuditelj Nenad Šlogar iz Lasovca, Lasovac 196, u ponudi od 20.01.2016. godine, koja je dostavljena pravovremeno 20.01.2016. godine, za nekretnine pod brojem 3 natječaja (nekretnine upisane u zk.ul.br. 550, 551, 1046 k.o. Šandrovac) ponudio je cijenu od 75.000,00 kuna. Uz ponudu dostavio je **potvrdu o ne dugovanju prema** općinskom i državnom proračunu, te presliku osobne iskaznice i potvrdu o plaćenom jamstvu na iznos od 7.000,00 kuna. U ponudi je predložio obročno plaćanje kupoprodajne cijene na 24 mjeseca. Ponuditelj se očitovao da nije zaposlen i nije u bračnoj zajednici.

3. Ponuditelj Ljilja Bugarinović iz Lasovca, Lasovac 44, u ponudi od 01.02.2016. godine, koja je dostavljena pravovremeno 01.02.2016. godine, za nekretnine pod brojem 2 natječaja (k.č.br. 874/3, k.o. Lasovac) ponudila je cijenu od 5.200,00 kuna. Uz ponudu dostavila je **potvrdu o ne dugovanju prema** općinskom i državnom proračunu, te preslik osobne iskaznice i potvrdu o plaćenom jamstvu na iznos od 500,00 kuna. U ponudi je predložila jednokratno plaćanje kupoprodajne cijene.

4. Ponuditelj Sanja Stojčević iz Lasovca, Lasovac 42, u ponudi od 01.02.2016. godine, koja je dostavljena pravovremeno 01.02.2016. godine, za nekretnine pod brojem 2 natječaja (k.č.br. 874/3, k.o. Lasovac) ponudila je cijenu od 10.090,00 kuna. Uz ponudu dostavila je **potvrdu o ne dugovanju prema** općinskom i državnom proračunu, te preslik osobne iskaznice i potvrdu o plaćenom jamstvu na iznos od 500,00 kuna. U ponudi je predložila jednokratno plaćanje kupoprodajne cijene.

Nepotpunih ponuda kao i ponuda podnesenih izvan roka propisanog javnim natječajem nije bilo.

Iako je Nenad Šlogar za nekretnine pod. 3 natječaja ponudio višu cijenu u odnosu na Tomislava Bevca, ponudio je nepovoljnije uvjete otplate. Ujedno podsjećamo da se obročna otplata prodajne cijene (za nekretninu pod točkom 3. i 4. natječaja)uz rok otplate koji ne može biti duži od 2 (dvije) godine od dana sklapanja ugovora prema članku 12. natječaja treba **odobriti prvenstveno obiteljima sa malom djecom i mlađem paru na njihov zahtjev, što nije slučaj cit. ponuditelja.** S obzirom da ponuditelj Tomislav Bevc ispunjava sve uvjete natječaja, a ujedno je ponudio jednokratnu otplatu cijene, te je prijedlog Općinskog Povjerenstva da se kuća proda Tomislavu Bevc. Naime, dotični kupuje kuću svojoj unuci koja je također među mlađom populacijom i planira ostanak u našoj Općini , te spominjem da se bavi konjičkim sportom u kojem postiže odlične rezultate.

.

S obzirom da ponuditelj Sanja Stojčević ispunjava sve uvjete natječaja, a ujedno je ponudila najvišu cijenu, Općinsko vijeće općine Šandrovac na prijedlog Povjerenstva donijelo je Odluku kao pod točkom II. izreke.

Nakon izlaganja Općinskog načelnika Josipa Dekalić i pročelnice JUO Ivane Fočić, Predsjedavajući je otvorio raspravu i prisutnima dao riječ.

\*Vijećnik Darko Halauš rekao je da mu je drago i da je pohvalno to što se nekretnine prodaju, te da na taj način mladi ostaju u našoj Općini, i da na t

\*Vijećnik Ranko Ormanović: „ Meni je također drago što se prodaju nekretnine. Smatram da trebamo zadržati mlade. Znamo da Nenad Šlogar živi u tuđoj kući. Živi u našoj Općini , osobno sam za to da dobije kuću na otplatu.

\*\*Pročelnica JUO Ivana Fočić: „ Znamo kakva je situacija sa onima koji plaćaju na rate. Povjerenstvo je samo odlučilo u interesu Općine Šandrovac. Ipak jednokratno uplaćen novac puno više znači za poslovanje Općine Šandrovac.“

\*Vijećnik ,Miroslav Sokolić:“ Trebali ste drugačije napraviti Ugovor sa kupcima, pa se ovakve stvari ne bi događale. Na kojoj se od navedenih čestica nalazi kuća? „“

\*\*Pročelnica je odgovorila da se nalazi na čestici br 1493. , te da je dovoljna samo potvrda o godini izgradnje.

\*Vijećnik Mirko Bedeković dao je prijedlog da se odvojeno glasa za prodaju mljekarske kučice, a posebno za kuću Zdelar Antuna u ulici Jarak.

Prijedlog je jednoglasno usvojen od strane općinskog vijeća.

-Predsjedavajući je na glasanje prvo dao ponudu gospodina Tomislava Bevc za kupnju kuće u ulici Jarak.

Za ponudu su glasali slijedeće: 4 glasa ZA i 5 glasova PROTIV.

-Za ponudu Sanje Stojčević iz Lasovca za kupnju mljekarske kućice glasalo se jednoglasno, odnosno svih 9 prisutnih vijećnika bilo je ZA.

-Za ponudu Nenada Šlogar Iz Lasovca za kupnju kuće u ulici Jarak vijeće je glasalo sa 5 glasova ZA i 4 glasa PROTIV.

Općinsko vijeće usvojilo je ponudu Sanje Stojčević za kupnju mljekarske kućice u Lasovcu i ponudu Nenada Šlogar za kupnju kuće u ulici Jarak .

(KLASA: 943-01/16-01/, URBROJ: 2123-05-01-16-1)

Točka 2.

\*Vijećnik Mirko Bedeković: „Bili smo 2-3 dana bez električne energije. Do kakve greške je došlo? Tko će ljudima povratiti njihove troškove za kvarove uređaja?“

\*\*Načelnik je odgovorio da to problem Elektre .Dok se vrijeme nije smirilo ništa nisu mogli napraviti.

\*Vijećnik Mirko Bedeković zatražio je revizijski nalaz poduzeća „Šandroprom“ d.o.o.

\*\*Pročelnica Ivana Fočić rekla je da je revizijski nalaz detaljan te da ćemo ga objaviti na WEB stranicama Općine Šandrovac.

Zapisničar

Sandra Sedlanić

Općinsko vijeće općine Šandrovac

Predsjednik općinskog vijeća

Ivan Pleško